[{"text_idx": "#000000", "text": "Kolekto Montserrat Franquesa i Go\u0300dia"}, {"text_idx": "#000001", "text": "Nova ekspozicio pri Miquel Pedrola"}, {"text_idx": "#000002", "text": "La pasintan mardon, 15-an de novembro, okazis la inauguro de la l\u2019ekspozicio pri Miquel Pedrola en la \u201cCasa de la Barceloneta 1761\u201d. Pedrola estis kontrau\u0306fas\u0302isma miliciano el la Barcelona havena kvartalo Barceloneta, kiu mortis en la komenco de la hispana enlanda milito en la Aragona batalfronto. Liaj kunuloj dedic\u0302is straton je lia memoro, kies aktuala nomo estas Sant Miquel. En la jaro 2008, la historiisto kaj KEA-ano Dani Cortijo malkovris neatenditan skribaj\u0302on sur stratmuro kaj ekesploris tiun historion."}, {"text_idx": "#000003", "text": "La familio Pedrola sciig\u0302is pri tio pere de la televido kaj rivelis, ke Miquel Pedrola havis filinon, naskig\u0302intan post lia morto. Unu jaro poste, Amada Pedrola (kiu log\u0302as en Limog\u0302o, Okcitanio) kaj Dani Cortijo vizitis kune la lokon de la tiama batalfronto kie mortis s\u0302ia patro. Laste oni malkovris, ke Miquel Pedrola estis konvinkita esperantisto, kiu ec\u0302 instruis la lingvon al sia kunulino, la patrino de Amada."}]